ΓΡΑΠΤΗ ΕΡΩΤΗΣΗ E-3055/01

υποβολή: Anna Karamanou (PSE) προς την Επιτροπή

(5 Νοεμβρίου 2001)

Θέμα: Θρησκευτικές ταραχές στη Νιγηρία

Με αφορμή τις αμερικανικές αεροπορικές επιδρομές στο Αφγανιστάν, τουλάχιστον 200 άνθρωποι σφαγιάστηκαν τις τελευταίες ημέρες κατά τις θρησκευτικές ταραχές που έχουν ξεσπάσει στη βόρεια Νιγηρία. Χιλιάδες άνθρωποι, χριστιανοί στο θρήσκευμα, εγκαταλείπουν την περιοχή λόγω της δράσης συμμοριών μουσουλμάνων μαχητών.

Τί μέτρα προτίθεται να λάβει η Επιτροπή, ώστε να σταματήσουν οι σφαγές αμάχων λόγω θρησκεύματος· Επίσης προτίθεται να παράσχειποστήριξη στην κυβέρνηση της Νιγηρίας, προκειμένου να αντιμετωπίσει την παρούσα κρίση, καθώς και ανθρωπιστική βοήθεια προς τους αμάχους που εγκατέλειψαν βίαια τις εστίες τους·

Απάντηση του κ. Nielson εξ ονόματος της Επιτροπής

(7 Ιανουαρίου 2002)

Ο κυριότερος παράγων ο οποίος ευθύνεται για τα αλλεπάλληλα κύματα βίας που πλήττουν τη Νιγηρία θεωρείται η φτώχια σε συνδυασμό με τις ανικανοποίητες προσδοκίες της νεότερης γενιάς. Επιπλέον, πολλοί ανεύθυνοι πολιτικοί και θρησκευτικοί ηγέτες εκμεταλλεύονται αυτά τα προβλήματα των νέων. Την άποψη αυτή φαίνεται να συμμερίζονται και οι αρχές της Νιγηρίας, οι εκπρόσωποι των οποίων κατά τη συνεδρίαση των χορηγών βοήθειας, που πραγματοποιήθηκε στις Βρυξέλλες στις 19 και 20 Νοεμβρίου 2001,πογράμμισαν τα σημεία αυτά ως καίρια σημεία που πρέπει να ληφθούνπόψη από τους χορηγούς βοήθειας.

Η Επιτροπή ήδη εφαρμόζει ή επεξεργάζεται προγράμματα για την ελάφρυνση της φτώχιας, βραχυπρόθεσμα και πιο μακροπρόθεσμα. Βραχυπρόθεσμα, σε εξέλιξη βρίσκεται η εφαρμογή ενός προγράμματος, ενώ έχουν δεσμευτεί περίπου 65 εκατ. ευρώ για έργα μικρής κλίμακας και για τη δημιουργία θέσεων απασχόλησης στο Δέλτα του Νίγηρα, ένα από τα σημεία που έχουν πληγεί περισσότερο από την παρούσα κρίση. Επιπλέον, έχει αρχίσει η εφαρμογή ενός μικρού έργου στη Βόρεια Νιγηρία για την ενίσχυση της θεσμικής ικανότητας, την παροχήποστήριξης στην κοινωνία των πολιτών και την κατάρτιση στον τομέα των μέσων ενημέρωσης. Πιο μακροπρόθεσμα, η Στρατηγική Εθνικής Στήριξης, η οποία θα ολοκληρωθεί σύντομα, αποσκοπεί στην ελάφρυνση της φτώχιας συνολικά σε έξι πολιτείες. Το λεπτομερές πρόγραμμα θα έχει ως στόχο την εξάλειψη των βαθύτερων αιτίων της φτώχιας, διευκολύνοντας συγχρόνως την πρόσβαση σεπηρεσίες και πόρους, καθώς και τη δημιουργία θέσεων απασχόλησης, ενώ παράλληλα θαποστηριχθεί από χρηματοδότηση ύψους 552 εκατ. ευρώ. Επίσης, σε εξέλιξη βρίσκονται σχέδια για τον καθορισμό βραχυπρόθεσμων μέτρων εμπιστοσύνης στις περιοχές που έχουν πληγεί σοβαρά από την έλλειψη ασφάλειας.

Γενικά, η Επιτροπή παρεμβαίνει, μέσω της Υπηρεσίας Ανθρωπιστικής Βοήθειας της Ευρωπαϊκής Κοινότητας (ECHO), μόνο στις χώρες στις οποίες οι εθνικές και τοπικές αρχές δεν είναι σε θέση να αντιμετωπίσουν καταστροφές φυσικής ή ανθρώπινης προέλευσης, και των οποίων οι αρχές ζητούν βοήθεια από το εξωτερικό. Μέχρι στιγμής, αυτό δεν έχει συμβεί με τη Νιγηρία, όπου οι τοπικές αρχές αντιμετωπίζουν κατά το μάλλον ή ήττον τον συνεχώς αυξανόμενο αριθμό ατόμων που αναγκάζονται να μετακινηθούν στο εσωτερικό της χώρας.

Ταυτόχρονα, πολλά από τα προβλήματα της Νιγηρίας έχουν διαρθρωτικό χαρακτήρα και η βραχυπρόθεσμη ανθρωπιστική βοήθεια δεν αποτελεί το καλύτερο μέσο για την αντιμετώπισή τους. Ωστόσο, η Επιτροπή θεωρεί σημαντική την άμεση και επιτόπου παρακολούθηση των πρόσφατων εξελίξεων και, ως εκ τούτου, σχεδιάζει την αποστολή αντιπροσωπείας της ECHO στη Νιγηρία με στόχο τη λεπτομερή καταγραφή των κινδύνων.